Държавен вестник, бр. 85, 2022 г., стр. 45

БРОЙ  85	
Д Ъ Р Ж А В Е Н  В Е С Т Н И К 	
СТР.  45  
11. За целите на прилагането на този член 
по отношение на обхванатите є данъчни 
спогодби страна може да запази правото да 
замени двегодишния период, посочен в буква 
„б“ на алинея 1, с тригодишен период.
12. Страна може да запази правото да при-
лага следните правила по отношение на своите 
обхванати данъчни спогодби независимо от 
другите разпоредби на този член:
а) всеки неразрешен въпрос, възникващ 
от случай на процедура за взаимно спо-
разумение, който иначе е в обхвата на 
арбитражния процес, предвиден в тази 
Конвенция, няма да бъде представен 
пред арбитраж, ако вече е постановено 
решение по този въпрос от съд или 
административен трибунал на която 
и да е от договарящите юрисдикции;
б) ако по което и да е време, след като 
искане за арбитраж е отправено и 
преди арбитражната комисия да е 
предоставила своето решение на ком-
петентните органи на договарящите 
юрисдикции, е постановено решение, 
отнасящо се до въпроса, от съд или 
административен трибунал на една от 
договарящите юрисдикции, арбитраж-
ният процес се прекратява. 
Член 20 – Назначаване на арбитри
1. Освен доколкото компетентните органи 
на договарящите юрисдикции не са догово-
рили различни правила, алинеи от 2 до 4 се 
прилагат за целите на тази Част. 
2. Следните правила ще ръководят назнача-
ването на членовете на арбитражната комисия:
а) арбитражната комисия се състои от 
трима членове с експертиза или опит 
по международни данъчни въпроси.
б) всеки компетентен орган назначава 
един член на комисията в рамките 
на 60 дни от датата на искането за 
арбитраж съгласно алинея 1 на член 19 
(Задължителен обвързващ арбитраж). 
В рамките на 60 дни от по-късното 
назначаване така определените двама 
членове на комисията назначават трети 
член, който ще бъде председател на 
арбитражната комисия. Председателят 
няма да е гражданин или местно лице 
на някоя от договарящите юрисдикции.
в) всеки член, назначен в арбитражната 
комисия, трябва да е безпристрастен и 
независим от компетентните органи, 
данъчните администрации и минис-
терствата на финансите на договаря-
щите юрисдикции и от всички лица, 
които са пряко засегнати от случая 
(както и от техните консултанти) към 
момента на приемане на назначението, 
да поддържа своята безпристрастност 
и независимост по време на произ-
водството и за разумен срок от време 
след това да избягва поведение, което 
може да навреди на безпристрастност-
та и независимостта на арбитрите по 
отношение на производството.
3. В случай че компетентният орган на 
договаряща юрисдикция не успее да назначи 
член на арбитражната комисия по начина 
и в сроковете, определени в алинея 2 или 
договорени между компетентните органи 
на договарящите юрисдикции, член ще бъде 
назначен от името на този компетентен орган 
от най-високото по ранг длъжностно лице от 
Центъра за данъчна политика и администрация 
на Организацията за икономическо сътрудни-
чество и развитие, който не е гражданин на 
никоя от договарящите юрисдикции. 
4. Ако двамата първоначални членове на 
арбитражната комисия не успеят да назна-
чат председател по начина и в сроковете, 
определени в алинея 2 или договорени меж-
ду компетентните органи на договарящите 
юрисдикции, председателят ще бъде назначен 
от най-високото по ранг длъжностно лице от 
Центъра за данъчна политика и администрация 
на Организацията за икономическо сътрудни-
чество и развитие, който не е гражданин на 
никоя от договарящите юрисдикции. 
Член 21 – Поверителност на арбитражното 
производство
1. Единствено за целите на прилагането на 
разпоредбите на тази Част и на разпоредбите на 
съответната обхваната данъчна спогодба и на 
вътрешните законодателства на договарящите 
юрисдикции, свързани с обмена на информа-
ция, поверителността и административното 
сътрудничество, членовете на арбитражната 
комисия и не повече от трима сътрудници на 
член (и потенциалните арбитри единствено 
до степента да се провери дали отговарят на 
изискванията за арбитри) се считат за лица 
или органи, на които може да бъде разкрита 
информация. Информацията, получена от 
арбитражната комисия или потенциалните ар-
битри, и информацията, която компетентните 
органи получават от арбитражната комисия, 
се счита за информация, която е обменяна 
съгласно разпоредбите на обхванатата данъчна 
спогодба, свързани с обмена на информация 
и административното сътрудничество. 
2. Компетентните органи на договарящите 
юрисдикции гарантират, че членовете на ар-
битражната комисия и техните сътрудници се 
съгласяват писмено, преди да започнат учас-
тие в арбитражно производство, да третират 
всяка информация, свързана с арбитражното 
производство в съответствие със задължени-
ята за поверителност и неразкриване, описа-
ни в разпоредбите на обхванатата данъчна 
спогодба, свързани с обмена на информация 
и административното сътрудничество, и съ-
гласно приложимите закони на договарящите 
юрисдикции.